पाएं अपने शहर की ताज़ा ख़बरें और फ्री ई-पेपरडाउनलोड करें
बैजूपाड़ा लॉकडाउन के बाद भी लोटवाड़ा में नियमों के विपरित खुल रही 7 दुकानों को गुरुवार को प्रशासन ने सीज कर दिया। इससे आसपास के गांवों में हडकंप मच गया। अन्य दुकानदार दुकानें बंद कर भागते नजर आए।कोरोना महामारी के कारण राज्य सरकार ने सुबह 6 से 11 बजे तक फल सब्जी व किराना की दुकानें खोलने के निर्देश दे रखे है।
इसके बाद भी लोटवाड़ा में गाइडलाइन की धज्जियां उड़ाते हुए यहां गुरुवार को धड़ल्ले से जूस, हेयर सैलून, कपड़ोें की दुकानें खुली हुई थी और इन पर ग्राहक सामान खरीद रहे थे। इसकी सूचना पर मानपुर पुलिस मौके पर पहुंची और इस दौरान मनोज सेन जूस वाला, भूमिका फैशन पाइंट, सुनील हेयर ड्रेसर, काजल फैंसी स्टोर, अमन कूलर वाला, कैलाश सैनी पंचर वाला, छोटेलाल सैनी कपड़े वाला की दुकानों को 48 घंटे के लिए सीज कर दिया। इस दौरान पुलिस ने कुछ चालान भी काटे। कार्रवाई के दौरान प्रिसीपल मंजू मान भी मौजूद थी। गौरतलब है कि कोरोना गाइडलाइन की गांवों में पालना नहीं हो रही है। यहां लंबे समय से कुछ दुकानदार दुकानें खोलकर सामान बेच रहे है जिन पर भीड़ रहती है। गांवों में गाइडलाइन की पालना करवाने के लिए तैनात अधिकारी भी इस और कोई कार्रवाई नहीं कर रहे है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn